Es erschde Buch Mosi

Es erschde Buch Mosi

Kapiddel 1
1. Im Anfang schuf Gott de Himmel un die Erd.
2. Un die Erd war wiescht un leer, un es war finschter uff de Diefe; un de Geischt Gottes iss uffm Wasser gschweebt.
3. Un Gott sproch: Es werdde Licht. Un es iss Licht gwordde.
4. Un Gott hot gsehe, dass es Licht gut war. Do unnerschied Gott des Licht vun de Finschternis.
5. Un hot des Licht Daach gnannt, un die Finschternis Nacht. Do wurdd aus'm Owed unnem Morge de erschde Daach.

6. Un Gott sproch: Es werd' e Befeschtigung im Wasser, die des Wasser deile soll.
7. Do hot Gott die Befeschtigung gmacht, und schied des Wasser unna derre Befeschtigung vum Wasser iwwa derre Befeschtigung. Un so isses gschehe. 
8. Un Gott hot die Befeschtigung Himmel gnannt. Do wurdd aus'm Owed unnem Morge de zwedde Daach.

9. Un Gott sproch: Es sammle sich es Wasser unna'm Himmel an bsunnare Bletz, dass mer's Drockene sicht. Un so isses gschehe. 
10. Un Gott hot es Drockene Erd gnannt, un die Ansammlunge vum Wasser hot er Meer gnannt. Un Gott hot gsehe, dass es gut war.
11. Un Gott sproch: Es soll Gras un Graut uffgehe in de Erd, des sich besame soll, un fruchtbare Beem, die Fricht drage solle nach ihrer Art un bei sich selwa en eigene Same hawwe solle uff de Erd. Un so isses gschehe. 
12. Un die Erd liess uffgehe Gras un Graut, des sich selwa besamt hot, e jegliches nach sennari Art. Un Gott hot gsehe, dass es gut war.
13. Do wurdd aus'm Owed unnem Morge de dridde Daach.

14. Un Gott sproch: Es werdde Lichter am Himmel, die de Daach und die Nacht vun ananner scheide solle und Zeiche, Zeide, Daach und Yohr ogewwe solle.
15. Un es seie Lichter am Himmel, die uff die Erd scheine solle. Un so isses gschehe. 
16. Un Gott hot zwee grosse Lichter gmacht, ee grosses Licht, des de Daach beherrsche soll, un ee kleens Licht, des die Nacht beherrsche soll. Do dezu aach Stern.
17. Un Gott hot se an de Himmel gsetzt, damit se uff die Erd scheine,
18. un de Daach un die Nacht beherrsche un des Licht vun de Finschternis unnascheide. Un Gott hot gsehe, dass es gut war.
19. Do wurdd aus'm Owed unnem Morge de vierdde Daach.

20. Un Gott sproch: Es soll sich es Wasser mit waabande und lebendiche Viecher fille, un Veggl unna'm Himmel flieche.
21. Un Gott schuf grosse Walfisch un allerlei Viecher, die do leewe, die sich im Wasser dummle, e jegliches nach sennari Art, un allerlei gfidderde Veggl, en jeglicher nach sennari Art. Un Gott hot gsehe, dass es gut war.
22. Un Gott hot se gsegnet un sproch: Seid fruchtbar un mehrt aich, un fillt es Wasser im Meer; un die Veggl solle sich uff de Erd vermehre. 
23. Do wurdd aus'm Owed unnem Morge de finfde Daach.

24. Un Gott sproch: Die Erd soll lebendiche Diere hervorbringe, e jegliches nach sennari Art, un die Viecher, e jegliches nach sennari Art: Vieh, Gwerm und Diere uff de Erd nach sennari Art. Un Gott hot gsehe, dass es gut war.
25. Un Gott hot die Diere gmacht uff de Erd, e jegliches nach sennari Art, un es Vieh nach sennari Art, un allerlei Gwerm uff de Erd nach sennari Art. Un Gott hot gsehe, dass es gut war.

26. Un Gott sproch: lass uns Mensche mache, die wie an Abbild von us sin, von userer Art, die sollen herrsche ueber die Fisch im Meer, un ueber die Veggl im Himmel, un ueber des Vieh un ueber die ganze Erd, un ueber alles was lebt un was sich uf der Erd bewegt.
27. Un Gott hot dann den Mensche gmacht, nach sennem Abbild, jm zum Bild, Menlin un frewlin, hot er se gmacht.
28. Un Gott hot se gsegnet un hot zu denne gesproche: "Said fruchtbar un mehrt aich, un fillt die Erd, un machen se eich unterhtan, un halten die Fisch im Meer un die Veggl un fliegende Wese im Himmel, un alle lebendiche Wese die sich uf der Erd bewechen unterhtan".

29. Un Gott sproch: "Sehner des allewhile hawich eich jegliche Pflanz un Kraut die Same drage, un alle Beem die sich besamen eich gewwe. Des isch fer eich zum esse.
30. Un jegliche wilde Diere uff de Erd un die Veggl un fliegende Wese im Himmel un jegliche Wese uff de Erd die lewen, hab ich jegliches Gras un Graut zum esse gewwe." Un so isses gschehe.

31. Un nach dem hot Gott gsehe, dass jegliches was er gmacht hot, seer gut war. Do wurdd aus'm Owed unnem Morge de sechsde Daach.

Kapiddel 2:

1. Uf die Art un Weiss isses gschehe das die Erd un Himmel un all jegliches uff de Erd un im himmel fertich gwordde is.
2. Also am siebde Daach hot Gott sich dann ausgeruget, von all dem was er geschaffe hot.
3. Un Gott hot selle siebde Daach gsegnet un hot en heilig gmacht, als weil er sich dann ausgeruget hot von jeglichere Arewet, un von allem was er sich besunne hot zu schaffe.

4. Des isch die History uf de Himmel un die Erd, wann er se gmacht hot, an dem Daach wo Jehovah Gott de Himmel un die Erd schuf.
5. Do waaren noch kee hecke un Blanze uf de Erd die uffgange sin im Feld, weil Jehovah Gott hot's noch net reggne lasse,
un do waren ach kee Mensche die was agebaut hawwe.
6. Awwer en Dunscht is ufgstiche von de Erd un hot se gans nass gmacht.

7. Un Jehovah Gott hot aus dem Grund von de Erd den Mensch gmacht, un den Lewens-Odem in sei Nas geblose, un er isch a lebendiche Seele gwordde.
8. Neegscht hot Jehovah Gott en Gaarde geblanzed in Eden im Oschte un hot den Man seller er gmacht hot in den Gaarde gebrocht.
9. Un Jehovah Gott hot in seller Gaarde iwweraal gute wunnerscheene Beem zum esse wachse lasse, awwer ach de Beem vom Lewe in de Midde vom Gaarde, de Erkentnis-Beem zum Wisse von Gutem un Boesem.

10. Alsdann isch e Rewwer aus dem Gaarde Eden gflosse un hot seller gewassert, neegscht hot er sich gedaelt in vier Rewwer.
11. De Name uf de erschde es Pi'shon; der geht rund um des ganse Land Hav'ilah, wos Gold gibt.
12. Des Gold von sellem Land isch seer gut. Datt sin ach Bdellium un Onix-Schtee.
13. De Name uf de zwedde Rewwer es Gi'hon; der geht rund um des ganse Land Cush.
14. De Name uf de dridde Rewwer es Hid'de kel; des isch der woo nach oschte geht, in Richtung Assyrien. Un de vierdde Rewwer
isch de Eu phrat.

15. Jehovah Gott hot den Mann genomme un hot seller in de Oschte vom Gaarde geduh, dasser seller ah'plazed.
16. Un Jehovah Gott hot dem Man des Gebot gewwe: "Du kannscht dich satt esse von alle Beem im Gaarde. 
17. Avvah fum Erkentnis-Beem zum Wisse funn Gutem un Boesem, darrefscht nit esse weil soscht wirscht du waahrhafdich schtarewe."

18. Un Jehovah Gott sproch: "Es isch net gut dass der Mann alei bleiwe soll. Ich will sellem Man
en Gehuellfen mache, das sie den Man ergaensed." 19. Bis doher hot Jehovah Gott jegliches wildes
Dier uffem Feld, un die Veggl un fliegende Wese im Himmel die er aus dem Grund von de Erd gmacht. Die hot er yetz dem Man gebrocht, dass er jeglicher lebendiche Seel en Name gewwe soll. 
20. Alsdann hot der Mann jegliche Hausdiere, die Veggl un fliegende Wese im Himmel un jegliches wildes
Dier uffem Feld en Name gewwe, avvah do war ken Gehuellfe fur seller Man.
21. Desweche hot Jehovah Gott den Man dief schloofe lasse, dann hot er a Rib genumme 
als er gschloofe hot, un hot des Fleesch widder zu gmacht.
22. Un Jehovah Gott hot aus der Rib vom Man, e Fraw gmacht, un er hot se dem Man gebrocht.

23. Alsdann sproch der Man: 

"Des isch yetz noch guter weil,

Bay vom meinem Bay,

un Fleesch von meinem Fleesch,

Sie soll Mennin gheisse waere, weil sie vom Man genumme worre is."

24. Desweche gingt en Mann von seiner Mutter un Vater weg, un bleibt bei seiner Fraw, un die zwe
sollen en Fleesch waere.
25. Un die, der Man un sei Fraw waaren nackt un schemten sich neatt.

Kapiddel 3:

1. Now die Shlang voah, funn alle wilde Diere uffem Feld die Jehovah Gott gemacht hot, es vo am menshte feichbutzich voah. Alsdann hot es zu de Fraw gesproche: " Hott Gott veiklich ksawt iahr kend neatt funn alle Bawm die im Gaarde sin esse?"

2. Dann hot die Fraw zu sella Shlang ksawt: "Miah kenna funn alle Frichta funn de Bawm die in Gaarde sin esse, 

3 . Avvah Gott hot ksawt veyya dem middelshte Frichta Bawm vo in dem Gaarde is: ' Du sollsht neatt funn em esse, nay, du sollsht en neatt fafingahra shunsht zaylet ihr shteahva.'" 

Mosi 1